***1. Kompetencija pismenosti***

Učenik/učenica:

**1.1.1.** Primjenjuje osnovne standarde jezika u čitanju i pisanju (čita literarne i neliterarne tekstove prilagođene uzrastu uz razumijevanje pisanih informacija; piše tekstove po ugledu na model);

**1.1.2.** Upotrebljava naučena pravila gramatike i pravopisa, kao i vokabular primjeren kontekstu u pisanju i govoru;

**1.1.3.** Učestvuje aktivno u interpersonalnoj komunikaciji;

**1.1.4.** Razlikuje vrste književnih i neliterarnih tekstova, kao i osnovne stilove jezika;

**1.1.5.** Komunicira usmeno i pisano koristeći odgovarajući vokabular;

**1.1.6.** Upoređuje pojmove i podatke iz različitih izvora;

**1.1.7.** Izdvaja ključne pojmove i sa njima povezane podatke koje klasifikuje, upoređuje i dopunjuje, pamti i koristi u novim situacijama;

**1.1.8.** Tumači slike, znakove, mape, jednostavne grafikone , tabele i druge vrste nekontinuiranog teksta;

**1.1.9.** Odvaja bitno od nebitnog, nakon slušanja ili čitanja i analize tekstova;

**1.1.10. I**skazuje interesovanje i otvorenost prema učešću u konstruktivnom dijalogu, saopštavajući argumente i adekvatno reagujući na argumente drugih, prihvatajući ih ili opovrgavajući;

**1.1.11.** Vodi računa da ne povrijedi emocije drugih.

***2. Kompetencija višejezičnosti***

Učenik/učenica:

**1.2.1.** Koristi vokabular i osnovne gramatičke norme prvog stranog jezika (po pravilu engleskog) na nivou A1 Zajedničkog evropskog referentnog okvira za jezike;

**1.2.2.** Sluša, čita, govori i piše jedan strani (po pravilu engleski) jezik na nivou A1 Zajedničkog evropskog referentnog okvira za jezike;

**1.2.3.** Prepoznaje specifičnosti stranog jezika i tipične razlike u odnosu na maternji jezik (npr. transkripcija, upotreba velikog slova, persiranje i sl.);

**1.2.4.** Koristi odgovarajuće situacije i izvore za učenje stranih jezika (npr. crtani filmovi, slikovnice, video-igre i sl.);

**1.2.5.** Poštuje jezički i kulturni identitet svakog pojedinca i uvažava različitosti.

***3. Matematička kompetencija i kompetencija u nauci, tehnologiji i inženjerstvu***

Učenik/učenica:

**1.3.1.** Koristi osnovne računske operacije sa prirodnim brojevima, matematičke postupke i mjere za rješavanje problema u svakodnevnim životnim situacijama;

**1.3.2.** Prepoznaje da se mnoge prirodne pojave i procesi mogu opisati naučnim zakonima, modelima i teorijama;

**1.3.3.** Prepoznaje ulogu naučnih saznanja za konstruisanje mašina i uređaja, kao i ulogu ljudske radoznalosti i potrebe za objašnjavanjem svijeta u pokretanju nauke i inovacija;

**1.3.4.** Povezuje primjenu naučnih dostignuća i tehnoloških rješenja za dobrobit čovječanstva, prepoznavajući i mogućnost njihove zloupotrebe;

**1.3.5.** Procjenjuje i mjeri osnovne fizičke veličine birajući odgovarajuće mjerne jedinice i instrumente za njihovo mjerenje;

**1.3.6.** Koristi logiku matematičkih postupaka za argumentovanje svojih ideja i objašnjenja;

**1.3.7.** Čita, upoređuje i prikazuje podatke tabelarno i grafički koristeći po potrebi digitalne alate;

**1.3.8.** Izvodi samostalno jednostavne oglede, opisuje i tumači rezultate izvedenog ogleda i donosi zaključke;

**1.3.9.** Prepoznaje i koristi jednostavne alate i mašine;

**1.3.10.** Prihvata matematičke iskaze uočavajući da se njima mogu opisati pojave u prirodi i prirodni zakoni;

**1.3.11.** Pokazuje sistematičnost, preciznost i istrajnost u radu i uči na greškama;

**1.3.12.** Razlikuje šta je prirodna zakonitost, a šta dogovor (konvencija) u nauci;

**1.3.13.** Uvažava potrebu za umjerenim, racionalnim i svrsishodnim korišćenjem prirodnih resursa u svom okruženju.

***4. Digitalna kompetencija***

Učenik/učenica:

**1.4.1.** Istražuje različite mogućnosti upotrebe digitalnih tehnologija u svakodnevnom životu uočavajući efekte i ograničenja njihove primjene;

**1.4.2.** Razlikuje namjenu različitih digitalnih uređaja i aplikacija povezujući njihovu međuzavisnost i principe rada;

**1.4.3.** Koristi različite izvore informacija i podataka u digitalnom okruženju;

**1.4.4.** Prepoznaje opasnosti i načine reagovanja u slučajevima sajber nasilja, načine zaštite ličnih podataka i privatnosti u digitalnom okruženju, uređaja, digitalnog sadržaja i uticaj digitalnih tehnologija i njihove upotrebe na životnu sredinu;

**1.4.5.** Koristi digitalne tehnologije za komunikaciju u odgovarajućem kontekstu;

**1.4.6.** Kreira i uređuje jednostavan digitalni sadržaj koristeći različite digitalne alate;

**1.4.7.** Pretražuje, čuva i koristi informacije i sadržaje u digitalnom obliku;

**1.4.8.** Koristi digitalne uređaje i jednostavne aplikacije za komunikaciju, čuvanje i obradu teksta, fotografije i videa;

**1.4.9.** Iskazuje otvorenost i radoznalost prema korišćenju digitalno-komunikacionih tehnologija i inovacija, vodi računa o njihovoj pravilnoj upotrebi ,, ponašanju u digitalnom okruženju i zaštiti podataka i uređaja.

***5. Lična, socijalna i kompetencija učiti kako učiti***

Učenik/učenica:

**1.5.1.** Primjenjuje pravila ponašanja i primjerene komunikacije prepoznavajući njihovu važnost i razloge uvođenja;

**1.5.2.** Razlikuje komponente zdravog životnog stila od nezdravih navika;

**1.5.3.** Upravlja vlastitim procesom učenja uz podršku, birajući pristupe i strategije učenja koji su mu najprikladniji;

**1.5.4.** Prepoznaje različite načine za razvijanje kompetencija;

**1.5.5.** Prepoznaje svoje sposobnosti i interesovanja i koristi ih za učenje, lični rast i razvoj, uz podršku;

**1.5.6.** Fokusirano rješava jednostavne probleme u učenju, ličnom i socijalnom razvoju, uz podršku;

**1.5.7.** Pronalazi dokaze za svoje tvrdnje;

**1.5.8.** Adaptira se na samostalno učenje, učenje sa drugima i učenje uz podršku;

**1.5.9.** Iskazuje radoznalost, želju i istrajnost u učenju, prateći svoje rezultate i njihovo napredovanje tokom učenja uz preispitivanje ostvarenog napretka;

**1.5.10.** Predstavlja izrađenu mapu ličnog razvoja;

**1.5.11.** Prilagođava se promijenjenim uslovima učenja i života bez značajnog napora, uz podršku;

**1.5.12.** Komunicira sa drugima uz izražavanje i razumijevanje različitih gledišta;

**1.5.13.** Podržava ličnu, društvenu i fizičku dobrobit i saradnju;

**1.5.14.** Ponaša se u skladu sa principima pravednosti i jednakih mogućnosti iskazujući spremnost za prevazilaženje predrasuda;

**1.5.15.** Poštuje različitost drugih i njihove potrebe izgrađujući sopstveni integritet i odnose sa drugima na principu uvažavanja i empatije;

**1.5.16.** Izgrađuje motivaciju za postizanje ciljeva u učenju i životu, gradi samopouzdanje, iskazuje spremnost za rješavanje problema i otvorenost ka promjenama;

**1.5.17.** Izgrađuje odnos prema prevazilaženju problema i pronalaženju odgovora na izazove.

***6. Građanska kompetencija***

Učenik/učenica:

**1.6.1.** Razlikuje osnovne pojmove, pojave i uloge koje se odnose na pojedinca, porodicu, društvene grupe, školu, organizacije i ustanove;

**1.6.2.** Prepoznaje osnovne vrijednosti u porodici, školi i društvu koje se odnose na poštovanje sebe i drugih, pravičnost, solidarnost, nediskriminaciju i poštovanje prava djece;

**1.6.3.** Identifikuje značajne savremene događaje i događaje iz prošlosti koji su uticali na društvo;

**1.6.4.** Prepoznaje vrijednosti društvenih grupa iz svog okruženja (npr. porodica, razred, škola, dječiji savez, ekolozi, gorani, izviđači i sl.);

**1.6.5.** Prepoznaje značaj prirodnih resursa i zaštite životne sredine u očuvanju kvaliteta života ;

**1.6.6.** Prepoznaje individualne i kulturne različitosti među ljudima;

**1.6.7.** Prepoznaje značaj njegovanja tradicije vlastitog kulturnog i nacionalnog identiteta uviđajući i podržavajući sličnosti i razlike među ljudima;

**1.6.8.** Uočava socioekonomske razlike u pričama i okruženju zastupajući društvenu pravednost ;

**1.6.9.** Učestvuje u društveno korisnim aktivnostima na nivou razreda i škole;

**1.6.10.** Iznosi svoje mišljenje i stavove o rješavanju problema, uz uvažavanje mišljenja drugih;

**1.6.11.** Učestvuje u radu odjeljenskih i školskih organa;

**1.6.12.** Koristi dostupne medije, na način primjeren uzrastu i diskutuje o medijskim sadržajima sa nastavnicima, roditeljima, rođacima i vršnjacima;

**1.6.13.** Pokazuje pozitivan stav prema pravima djeteta na učenje, rast i razvoj sopstvenih sposobnosti i talenata, odrastanje u porodici, sigurnost i zaštitu;

**1.6.14.** Pokazuje spremnost za učestvovanje u demokratskom odlučivanju na nivou porodice, škole i grupe vršnjaka;

**1.6.15.** Prihvata kulturne i rodne razlike izgrađujući ponašanje zasnovano na poštovanju i nenasilju ;

**1.6.16.** Ističe važnost odgovornog odnosa prema životnoj sredini;

**1.6.17.** Iskazuje interesovanje za događaje u svojoj sredini, podržavajući različitosti.

***7. Preduzetnička kompetencija***

Učenik/učenica:

**1.7.1.** Pretvara problem/priliku iz sopstvene neposredne okoline u ideju/aktivnost, uz podršku, predviđajući rezultat preduzete aktivnosti;

**1.7.2.** Izrađuje jednostavne projektne predloge djelotvorno, koristeći raspoložive resurse;

**1.7.3.** Objašnjava jednostavne ekonomske i finansisjke koncepte (npr. novac, ponuda i potražnja, tržišna cijena, trgovina, banka i sl.);

**1.7.4.** Sastavlja jednostavan kućni budžet;

**1.7.5.** Prepoznaje uticaj svojih izbora i ponašanja na zajednicu i sredinu;

**1.7.6.** Uočava probleme relevantne za sebe i svoje okruženje i razvija ideje kojima ih rješava logički, stvaralački i kritički, definišući ciljeve jednostavnih aktivnosti, uz podršku;

**1.7.7.** Sarađuje sa drugima kako bi se ideje pretočile u aktivnosti;

**1.7.8.** Izračunava troškove potrebne za pretvaranja ideje u aktivnost;

**1.7.9.** Komunicira jasno svoje ideje s drugima;

**1.7.10.** Prevazilazi jednostavne nepovoljne okolnosti i ne plaši se greške dok isprobava nove stvari;

**1.7.11.** Pokazuje posvećenost, upornost i inicijativu za rješavanje problema koji utiču na zajednicu;

**1.7.12.** Iskazuje empatiju prema drugima, inicijativu i izražen interes za dobrobit ljudi i životne sredine i uvjerava druge pozivajući se na određene argumente.

***8. Kompetencija kulturološke svijesti i izražavanja***

Učenik/učenica:

**1.8.1.** Prepoznaje izraze sopstvene i drugih kultura u raznim formama izražavajući na maštovit i spontan način svoje misli i doživljaje;

**1.8.2.** Povezuje različite uloge i doživljaje u kulturnim i umjetničkim ostvarenjima (pisac-čitalac, kompozitor-izvođač-slušalac, glumac-publika, slikar – publika, arhitekta – graditelj – sredina i sl.);

**1.8.3.** Imenuje baštinu sopstvene i drugih kultura;

**1.8.4.** Izražava svoje ideje i osjećanja u stvaralačkom procesu kroz slikanje, crtanje, sastav, skulpturu, muziku i druge umjetničke i kulturne oblike;

**1.8.5.** Uključuje se u stvaralačke aktivnosti u školi i zajednici (npr. učestvuje u folkloru, horu, crta i slika, igra uloge u predstavi, posjećuje kulturne manifestacije – izložbe, pozorišne predstave za djecu, priredbe, folklorne igre, manifestacije u virtuelnom/digitalnom prostoru i sl.);

**1.8.6.** Poštuje slobodu u kulturnim i drugim stvaralačkim iskustvima i izražavanjima;

**1.8.7.** Iskazuje interesovanje za različite kulturne forme.